सीरिया में सुरक्षा बलों की कार्रवाई, 32 की मौत  
सीरिया के सुरक्षा बलों की कार्रवाई में कम से कम 32 प्रदर्शनकारियों की मौत हो गई। सैकड़ों की संख्या में लोग तुर्की में दाखिल हो गए हैं।
सीरिया के सुरक्षा बलों की कार्रवाई में कम से कम 32 प्रदर्शनकारियों की मौत हो गई। सैकड़ों की संख्या में लोग तुर्की में दाखिल हो गए हैं। इस बीच, अमेरिका और तुर्की ने सीरियाई राष्ट्रपति बशर अल-असद के प्रशासन की भर्त्सना की है।  सरकारी चैनल ने कहा, सेना सशस्त्र गिरोहों के खिलाफ अभियान चला रही है। कई कस्बों में छापेमारी की गई है। यह कदम आम लोगों के आग्रह पर उठाया गया है।  विपक्षी कार्यकर्ताओं का कहना है कि सुरक्षा बलों की कार्रवाई में निहत्थे लोगों को मारा जा रहा है। यहां बीते कुछ महीने से प्रदर्शन हो रहे हैं। प्रदर्शनकारी असद के इस्तीफे की मांग कर रहे हैं।